III วิ่งกว่า 4% โบรกฯ เชียร์ซื้อ เคาะเป้าสูง 9.80 บ.
III วิ่งกว่า 4% โบรกฯ เชียร์ซื้อ เคาะเป้าสูง 9.80 บ. ล่าสุด ณ เวลา 14.45 น. อยู่ที่ 8.80 บาท บวก 0.35 บาท หรือ 4.14% สูงสุดที่ 8.90 บาท ต่ำสุดที่ 8.50 บาท ด้วยมูลค่าซื้อขาย 85.76 ล้านบาท
15 ก.พ. 2561

ผู้สื่อข่าวรายงานว่า ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ล่าสุด ณ เวลา 14.45 น. อยู่ที่ 8.80 บาท บวก 0.35 บาท หรือ 4.14% สูงสุดที่ 8.90 บาท ต่ำสุดที่ 8.50 บาท ด้วยมูลค่าซื้อขาย 85.76 ล้านบาท

ทั้งนี้ บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำซื้อ III ให้ราคาเป้าหมาย 9.80 บาทต่อหุ้น โดยบริษัทเป็นตัวแทนขายระวางแบบผูกขาดสำหรับ Thai AirAsia และ Thai AirAsia X โดยมีสัญญาที่ควรจะครอบคลุมการเติบโตของรายได้ในอีก 2 ปีข้างหน้า
ส่วนคลังสินค้าระหว่างประเทศที่ดอนเมืองจะเป็นปัจจัยผลักดันรายได้และกำไรขั้นต้นใน ปี61-62 จึงคาดว่าธุรกิจการขนส่งเคมีภัณฑ์ซึ่งต้องการความเชี่ยวชาญสูง จะมีการเติบโตของรายได้ที่แข็งแกร่งในปี60-62 เนื่องจากอุปสงค์การใช้บริการคลังสินค้าเคมีภัณฑ์ที่เติบโตจากบริษัทข้ามชาติ